През 1991 Гашо се състезава за новия отбор Джордан Гран При, помагайки да завършат пети в крайното класиране при отборите. През този сезон прекарва 2 месеца в Лондонския затвор, поради факта че е напръскал със сълзотворен газ таксиметров шофьор в Лондон. С това дава шанс на Михаел Шумахер да дебютира за Джордан Гран При за Гран при на Белгия. Гашо пропуска четири състезания. В отбора на Джордан не се интересуват от белгиеца след завръщането му и неговото място е заето от италианеца Алесандро Дзанарди за последните две състезания в Япония и Австралия. Все пак Гашо участва в тези състезания за отбора на Ларус, замествайки Ерик Бернар. През следващата година той остава във френския тим, като негов съотборник е японеца Укио Катаяма, но записва само една точка за Голямата награда на Монако където финишира 6-и.